Taran monta elämää

Taran monta elämää () on yhdysvaltalainen komedia-draamasarja, joka alkoi Yhdysvalloissa Showtime-kanavalla 18. tammikuuta 2009 ja päättyi 20. kesäkuuta 2011. Sarjaa tehtiin kolme tuotantokautta, ja se tullaan näkemään Suomessa Subilla elokuusta 2011 alkaen. Toni Collette on voittanut roolistaan Emmy- ja Golden Globe -palkinnot.

 Juoni 
Sarjassa seurataan dissosiatiivisesta identiteettihäiriöstä kärsivän Tara Gregsonin (Toni Collette) elämää. Tara on naimisissa Max Gregsonin kanssa ja heillä on kaksi teini-ikäistä lasta. Tara on juuri päättänyt pitää taukoa lääkityksestään saadakseen selville häiriönsä syyn, minkä seurauksena hänellä ilmenee kolme sivupersoonaa: riehakas ja seikkailunhaluinen teini T, vanhanaikainen kotivaimo Alice sekä rivo, kaljaa juova Vietnamin veteraani Buck. Stressaava elämä tuo myöhemmin esille myös eläimekkään Gimmen, terapeutti Shoshanan, 5-vuotiaan Chickenin sekä Taran velipuoli Brycen. Muu perhe yrittää tukea ja elää sovussa Taran sairauden ja persoonien kanssa.

 Jaksot 
 1. tuotantokausi 
 Jakso  Alkuperäinen nimi  Suomenkielinen nimi  Alkuperäinen esityspäivä  Esityspäivä Suomessa 1 Pilot  Esittely  18. tammikuuta 2009  29. elokuuta 2011 2 Aftermath  Seuraukset  25. tammikuuta 2009  5. syyskuuta 2011 3 Work  Työtä  1. helmikuuta 2009  12. syyskuuta 2011 4 Inspiration  Insipraatio  8. helmikuuta 2009  19. syyskuuta 2011 5 Revolution  Vallankumous  15. helmikuuta 2009  26. syyskuuta 2011 6 Transition  Siirtymä  22. helmikuuta 2009  3. lokakuuta 2011 7 Alterations  Muutoksia  1. maaliskuuta 2009  10. lokakuuta 2011 8 Abundance  Runsaus  8. maaliskuuta 2009  17. lokakuuta 2011 9 Possibility  Mahdollisuus  15. maaliskuuta 2009  24. lokakuuta 2011 10 Betrayal  Petos  22. maaliskuuta 2009  31. lokakuuta 2011 11 Snow  Lumi  29. maaliskuuta 2009  7. marraskuuta 2011 12 Miracle  Ihme  5. huhtikuuta 2009  14. marraskuuta 2011

 2. tuotantokausi 
 Jakso  Alkuperäinen nimi  Suomenkielinen nimi  Alkuperäinen esityspäivä  Esityspäivä Suomessa 1 Yes  Tahdon  22. maaliskuuta 2010  21. marraskuuta 2011 2 Trouble Junction  Risteyksessä  29. tammikuuta 2010  28. marraskuuta 2011 3 The Truth Hurts    5. huhtikuuta 2010  5. joulukuuta 2011 4 You Becoming You    12. huhtikuuta 2010   5 Doin' Time    19. huhtikuuta 2010   6 Torando!    26. huhtikuuta 2010   7 Dept. of F'd Up Family Services    3. toukokuuta 2010   8 Explosive Diorama    10. toukokuuta 2010   9 The Family Portrait    17. toukokuuta 2010   10 Open House  Avoimet ovet  24. toukokuuta 2010  23. tammikuuta 2012 11 To Have and to Hold  Uskollisuutta ja rakkautta  31. toukokuuta 2010  30. tammikuuta 2012 12 From this Day Forward    7. kesäkuuta 2010  

 3. tuotantokausi 
 Jakso  Alkuperäinen nimi  Suomenkielinen nimi  Alkuperäinen esityspäivä  Esityspäivä Suomessa 1 ...youwillnotwin...    28. maaliskuuta 2011   2 Crackerjack    4. huhtikuuta 2011   3 The Full Fuck You Finger    11. huhtikuuta 2011   4 Wheels    18. huhtikuuta 2011   5 Dr. Hatteras' Miracle Elixir    25. huhtikuuta 2011   6 The Road to Hell is Paved with Breast Intentions    2. toukokuuta 2011   7 The Electrifying & Magnanimous Return of Beaverlamp    9. toukokuuta 2011   8 Chicken 'n' Corn    16. toukokuuta 2011   9 Bryce Will Play    23. toukokuuta 2011   10 Train Wreck    6. kesäkuuta 2011   11 Crunchy Ice    13. kesäkuuta 2011   12 The Good Parts    20. kesäkuuta 2011  

Hahmot

Perhe
Tara Gregson (Toni Collette) on naimisissa Max Gregsonin kanssa. Heillä on kaksi lasta, Kate ja Marshall. Tara on ammatiltaan muraalimaalaaja. Hän kärsii dissosiatiivisesta identiteettihäiriöstä, mutta ei tiedä syytä siihen menetettyään ajoittain muistinsa nuoruudessaan. Hän on pitänyt sivupersooniaan kurissa lääkityksen avulla, mutta päättää lopettaa sen ottaakseen selvää menneisyydestään. Tara on tietämätön sivupersooniensa tekemisistä, mutta nämä puolestaan ovat tietoisia Taran tekemisistä.
Max Gregson (John Corbett) on Taran hyväksyväinen aviomies. Hän on ollut naimisissa Taran kanssa 17 vuotta. Max yrittää löytää Tripp Johanssenin, jonka hän epäilee aiheuttaneen Taran häiriön tämän raiskattua Taran sisäoppilaitoksessa. Ensimmäisen kauden lopussa kuitenkin paljastuu, että tuolloin Tara kärsi jo häiriöstään. Maxin paras ystävä on Neil.
Kate Gregson (Brie Larson) on Taran ja Maxin 17-vuotias tytär. Hän on seikkailunhaluinen nuori, joka yrittää keksiä päämäärää elämälleen. Ensimmäisellä kaudella hän työskentelee perheravintolassa ja myöhemmin alkaa esiintyä internetissä sarjakuvahahmo prinsessa Valhallana. Kolmannella kaudella hän saa työpaikan lentoemäntänä.
Marshall Gregson (Keir Gilchrist) on Taran ja Maxin poika. Hän pitää klassikkoelokuvista. Marshall ihastuu kanssaan elokuvakurssilla käyvään poikaan, Jasoniin. Äidinsä persoonista Marshall tulee parhaiten toimeen Alicen kanssa. Toisella kaudella Marshall alkaa seurustella Lionelin kanssa, mutta he eroavat myöhemmin.
Charmaine Craine (Rosemarie DeWitt) on Taran pikkusisko. Charmaine on se, joka epäilee Taran häiriötä eniten ja on katkera, koska Tara on aina ollut se kaiken huomion saava sisko. Toisella kaudella Charmaine menee kihloihin poikaystävänsä Nickin kanssa, mutta tämä jättää hänet alttarille. Myöhemmin hän saa tietää odottavansa lasta Neilille ja synnyttää tytön, Cassandran.

Sivupersoonat
T on 16-vuotias teini, joka pitää shoppailusta, ruohon polttelusta ja juhlimisesta. Gregsonit pitävät eniten T:stä, vaikka T aiheuttaakin välillä päänvaivaa karkaillessaan. T yrittää jatkuvasti vietellä Maxin, vaikka Max onkin luvannut Taralle, ettei harrasta seksiä sivupersoonien kanssa. 
Buck oli aluksi ainoa miespuolinen persoona. Hän on äänekäs ja ongelmiin joutuva Vietnamin veteraani ja hänen intohimonsa ovat naiset ja päihteet. Toisella kaudella hänellä on salasuhde Pammy-nimisen naisen kanssa.
Alice on kotivaimo, joka uskoo vanhanaikaisiin elämänarvoihin. Hän siivoaa, leipoo ja rukoilee joka ilta. Alice uskoo olevansa itse pääpersoona ja haluaa ruumiin täyden hallinnan. Alice oli rakastunut Gregsoneiden naapuriin, joka teki itsemurhan.
Gimme on sosiaalisia taitoja vailla oleva eläimekäs persoona, joka virtsaa öisin ihmisten päälle ja päästelee häiriintyneitä ääniä.
Shoshana Schoenbaum tavataan toisella kaudella. Tara lukee terapeutti Shoshana Schoenbaumin kirjoittaman kirjan, minkä jälkeen hän luo tästä sivupersoonan. Shoshana on huoleton hippi, joka pystyy kommunikoimaan Taran ja muiden persoonien kanssa.
Chicken tavataan toisen kauden lopulla. Chicken kuvastaa Taraa hänen ollessa 5-vuotias.
Bryce Craine on Taran ja Charmainen velipuoli, joka käytti Taraa seksuaalisesti hyväksi tämän ollessa lapsi. Tietämättään Tara omaa sivupersoonan Brycestä, joka yrittää murhata hänet ja muut persoonat. Bryce nähdään ensimmäisen kerran kolmannella kaudella.

Lähteet

Aiheesta muualla
 Sarjan virallinen kotisivu

Luokka:2000-vuosikymmenen yhdysvaltalaiset draamakomediasarjat
Luokka:2010-luvun yhdysvaltalaiset draamakomediasarjat
Luokka:Showtimen televisio-ohjelmat